**ОБЩИНСКА ИЗБИРАТЕЛНА КОМИСИЯ**

**ГРАД ПЪРВОМАЙ**

**П Р О Т О К О Л № 1**

**ОТ ПРОВЕДЕНО ЗАСЕДАНИЕ НА ОИК ПЪРВОМАЙ**

**Днес, 11.09.2023 година /понеделник/ от 18.00 часа се проведе заседание на Общинската избирателна комисия град Първомай. Присъстваха: Иван Ангелов Топузов - председател на ОИК, Ваня Александрова Йотовска – зам. председател, Никола Неделчев Божилов – зам.председател, Владимир Димитров Иринков - зам. председател, Атанас Иванов Василев – зам. председател, Петрана Иванова Димитрова – секретар на ОИК и членовете на ОИК: Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**Председателят на ОИК предложи проектите за Решения да бъдат докладвани от Петрана Димитрова – секретар на ОИК, и предложи първото заседание да протече при следния**

**ДНЕВЕН РЕД:**

**1.** **Вземане на решение относно адрес, телефони за контакт, приемно време и място и начин на обявяване решенията на ОИК Първомай при произвеждане на изборите за общински съветници и за кметове на 29 октомври 2023 г.;**

**2. Вземане на решение относно реда за свикване на заседания, начина на приемане, обявяване и обжалване на решенията от ОИК Първомай в изборите за общински съветници и за кметове на 29 октомври 2023 г.;**

**3. Вземане на решение относно приемане на печата на ОИК в Община Първомай, област Пловдив в изборите за общински съветници и за кметове на 29 октомври 2023 г.;.**

**4. Вземане на решение относно определяне на специалисти към ОИК Първомай при произвеждане на изборите за общински съветници и за кметове на 29 октомври 2023 г. Възлагане на задължения и определяне на възнаграждение;**

**5. Вземане решение относно определяне на броя на мандатите за общински съветници при произвеждане на изборите за общински съветници и за кметове на 29 октомври 2023 г.**

**Други предложения не бяха направени.**

**Гласува се направеното предложение за дневен ред на комисията.**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**Пристъпи се към изпълнение на дневния ред.**

**По точка първа от дневния ред:**

**След направени разисквания и обсъждания, на основание чл. 87, ал. 1.1 и чл.87, ал.2 от ИК ОИК, Първомай взе следното:**

**РЕШЕНИЕ № 1 - МИ**

1. **Адресът на Общинска избирателна комисия Първомай е ул. „Братя Миладинови – юг” № 50, Сградата на Община Първомай.**
2. **Приемно време на комисията е: Всеки ден от 09:00ч. до 17:00ч.**
3. **Телефони за връзка са както следва: 0876474500 – Председател и 0876447500 – Секретар.**
4. **Взетите от Общинска избирателна комисия Първомай решения имат единна последователна номерация изписана с арабски цифри, която започва от 1.**
5. **Решенията се номерират като след съответната арабска цифра се поставя тире (-) и се добавя следното съкращение: МИ**
6. **Решенията на ОИК се обявяват на информационното табло на сградата на Община Първомай. Таблото се обозначава с надпис РЕШЕНИЯ НА ОИК.**
7. **ОИК обявява решенията си в деня на приемането им чрез поставяне на таблото по точка 3. На екземплярите от решенията се отбелязват датата и часът на поставянето им. Екземплярите от обявените решения се свалят не по-рано от три дни /72 часа/ от поставянето, като върху тях се отбелязва датата и часът на свалянето. Поставянето и свалянето се удостоверяват с подписите на най-малко двама от членовете на комисията, които са от различни партии и коалиции. Свалените екземпляри се съхраняват в архива на комисията. Всички решения на ОИК се публикуват на интернет страницата на комисията.**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**По точка втора от дневния ред:**

**След направени разисквания и обсъждания, на основание чл.85, чл.87, ал.1 и ал.2 и чл.88 от ИК, ОИК Първомай взе следното:**

**РЕШЕНИЕ № 2 – МИ**

**I. Ред за свикване на заседанията и начин на приемане на решенията на общинската избирателна комисия (ОИК)**

**1. Заседанията на ОИК се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.**

**2. Всеки член на ОИК се уведомява за датата и часа на насрочените заседания по телефон и чрез съобщение, което се публикува и на интернет страницата на комисията и се поставя на общодостъпно място, определено по раздел ІІ.**

**3. Проектът за дневен ред се публикува на интернет страницата на комисията преди заседанието.**

**4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.**

**5. Гласуването е явно и поименно. Гласува се „за“ или „против“. Не се допуска гласуване „въздържал се“.**

**6. Членовете на ОИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.**

**Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.**

**7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията незабавно.**

**8. Общинската избирателна комисия приема решенията си с мнозинство две трети от присъстващите членове.**

**Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.**

**Решението на ОИК подлежи на обжалване пред ЦИК по реда на чл. 88 ИК.**

**9. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.**

**10. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Срокът за обжалване на решенията на ОИК започва да тече от датата на второто по ред обявяване на съответното решение съгласно т. 18. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.**

**11. Решенията на комисията се приемат с поименно гласуване, което се отразява в протокола от заседанието.**

**12. Решенията, удостоверенията и текущата кореспонденция на ОИК се подписват от председателя и секретаря.**

**13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.**

**14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.**

**15. Решенията, протоколите, удостоверенията и текущата кореспонденция на ОИК се подпечатват с печата им.**

**16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.**

**17. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.**

**II. Обявяване на решенията**

**18. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на ОИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**По точка трета от дневния ред:**

**След направени разисквания и обсъждания, на основание чл.79 от ИК и Решение №1966 МИ/08.08.2023 г. на ЦИК, ОИК Първомай взе следното:**

**РЕШЕНИЕ № 3 - МИ**

1. **Печатът на Общинска избирателна комисия в Община Първомай, Област Пловдив е кръгъл, с един пръстен. Във вътрешния кръг се изписва текстът „ОИК“, наименованието и кодът на общината по ЕКАТТЕ. В пръстена се изписва текстът „Местни избори 2023“.**
2. **Броят на печатите на Общинска избирателна комисия в Община Първомай, Област Пловдив е три.**
3. **В първото заседание след получаване на изработения печат, Председателят на ОИК Първомай и членът на ОИК Първомай Владимир Димитров Иринков следва да извършат маркиране на печат. За маркирането да се състави протокол /Приложение по образец, утвърден с решение на ЦИК/, подписан от членовете на комисията, съдържащ най-малко три отпечатъка от маркирания печат.**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**По точка четвърта от дневния ред:**

**След направени разисквания и обсъждания, на основание чл.87, ал.1, т.1 от ИК и Решение №1954МИ/03.08.2023 г. на ЦИК, ОИК Първомай взе следното:**

**РЕШЕНИЕ № 4 - МИ**

1. **С цел подпомагане дейността на Общинска избирателна комисия в община Първомай, област Пловдив при изпълнение на правомощията и задълженията ѝ по чл. 87 от Изборния кодекс, определя 2 /два/ броя IT специалисти към ОИК Първомай: Дияна Атанасова Иванова и Петко Генов Петков.**
2. **Размерът на месечното възнаграждение да бъде 1250 лева на всеки, срок на договора от 11 септември 2023 г. до 7 дни от обявяване на окончателните резултати от изборите за І тур или за ІІ тур, ако се провежда такъв.**
3. **Функциите на специалистите са следните:**

**- Поддръжка на интернет страницата на ОИК Първомай;**

**- Публикуване на съобщения, дневен ред, протоколи и решения на ОИК Първомай;**

**- Поддръжка и актуализиране на публичните регистри;**

**- Подпомагане дейността на ОИК Първомай при провеждане на обучението на СИК - презентации, техническо осигуряване, указателни материали и др.;**

**- Публикуване на данни за активността на гласуване в изборния ден;**

**- Набиране и оформяне текстове на документи, съобразно дадените им указания;**

**- Техническа и софтуерна поддръжка на техниката, предоставена на комисията;**

**- Обмен на актове и всички други необходими данни по електронен път с информационния масив на Централната избирателна комисия;**

**- Изпълняване и на други задължения, възложени от ОИК Първомай.**

**4. Заверено копие от настоящето решение да се изпрати на Кмета на Община Първомай, за сключване на граждански договор с определените по т. 1 лица.**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**По точка пета от дневния ред:**

**След направени разисквания и обсъждания, на основание чл.87, ал.1, т.1 от ИК и Решение №1973 МИ/10.08.2023 г. на ЦИК, съгласно чл.19 от ЗМСМА, ОИК Първомай взе следното:**

**РЕШЕНИЕ № 5 – МИ**

1. **Многомандатен избирателен район за общински съветници в Община Първомай е №1623 с 21 (двадесет и един) общински съветници.**
2. **Едномандатен избирателен район за избор на кмет на община е № 1623.**
3. **Едномандатни избирателни райони за избор на кметове на кметства в Община Първомай са както следва:**

**Кметство с.Брягово**

**Кметство с.Буково**

**Кметство с.Бяла река**

**Кметство с.Виница**

**Кметство с.Воден**

**Кметство с.Градина**

**Кметство с.Дълбок извор**

**Кметство с.Езерово**

**Кметство с.Искра**

**Кметство с.Караджалово**

**Кметство с.Крушево**

**Кметство с.Православен**

**Кметство с.Татарево**

**Кметство с.Поройна**

**Кметство с.Драгойново**

**Гласували „За”: Иван Ангелов Топузов , Ваня Александрова Йотовска, Никола Неделчев Божилов , Владимир Димитров Иринков, Атанас Иванов Василев, Петрана Иванова Димитрова, Илко Стойчев Динков, Мария Михайлова Русева, Донка Рашева Тодорова, Красимира Георгиева Куцарова, Добринка Ганчева Ганева.**

**Поради изчерпване на дневния ред председателят закри заседанието.**

**Председател:**

**Иван Топузов**

**Секретар:**

**Петрана Димитрова**